**Pokyny k pedagogickej praxi prvý semester – orientačná prax**

**2024/25**

Celý pedagogický denník si budete postupne ukladať na CD ev. USB kľúč (resp. nejaký nosič). Denník bude mať štyri časti – každý semester sa naplní jedna časť denníka, teda v tomto semestri začnete prvou časťou.

V prvom semestri sa zoznámite s fungovaním školy podľa dole uvedenej schémy. Tí, čo učia – na svojej škole, ostatní nahlásia mailom školu, ktorú si vybrali. Netreba byť zatiaľ fyzicky na škole – jednotlivé body viete podrobiť analýze aj na základe internetových zdrojov.

Spôsob ukončenia: zápočet

Pre potreby tohto semestra sa budete vedieť orientovať v prostredí strednej školy, s analýzou nasledovných ukazovateľov:

* + história školy,
  + filozofia vzdelávania,
  + prepojenosť na odbornú prax,
  + lokálne špecifiká prostredia a ich premietnutie do školského kurikula,
  + uplatnenie absolventov v odbore,
  + organizácia práce a školského roka,
  + štruktúra pedagogických zamestnancov,
  + školský vzdelávací program a jeho spätosť so štátnym vzdelávacím programom,
  + postavenie odborných predmetov v učebnom pláne, ich špecifiká a vzťah k iným učebným predmetom,
  + kvalifikačné požiadavky na učiteľov odborných predmetov vymedzen=mvo Vyhláške 1/2020 s prihliadnutím na vlastnú špecializáciu cez príslušnú fakultu STU,
  + pedagogická dokumentácia, zákony a legislatívne pozadie, vymedzujúce fungovanie školy.

**Výstupom** je prvý diel pedagogického denníka, ktorý monitoruje hore uvedené body – formálne spracovanie nechám na každého z Vás. Rozsah nie je určený. Prosím – šetrite papier – nič nebudete tlačiť – len výsledný dokument stiahnete na nosič a ten prinesiete v skúškovom období, resp. v letnom semestri.